Anexa nr. 3 la HCL nr............/............................
DESCRIEREA SUMARĂ A INVESTIȚIEI

”ÎNFIINȚARE PISTĂ DE BICLICLETE ȘI ALTE VEHICULE ELECTRICE UȘOARE, ÎN COMUNA LUNCAVIȚA, JUDEȚUL TULCEA”

a) Caracteristici tehnice și parametri specifici obiectivului de investiții
- Categoria construcției: pistă pentru biciclete;

- Lungime traseu proiectat, aferent CF 41089, 41207 și    41099 (piste pentru biciclisti operationale): 2.072 km, cu o durată a execuției de 24 de luni;

- Obiective de interes local deservite: 

· Zona Cetatuia, catun component al localitatii Luncavita;

· Administratia Parcului National Muntii Macinului;
· Șantierul Arheologic Cetățuia;

· Zona punctului de observatii astronomice Luncavita;

· Traseul fantanelor și al troițelor restaurate turistic;

b) Varianta constructivă de realizare a investiției
Pista de biciclete se încadrează în categoria de importanță C (normală) și în clasa de importanță IV, conform Legii nr. 10/1995 privind calitatea în construcții și a H.G. 766/1997 (anexa 3) referitoare la aprobarea unor regulamente privind calitatea în construcții.

Pista pentru biciclete proiectată va avea lungimea de 2,072 km.

Pe acest traseu proiectat se vor executa următoarele tipuri de lucrări:

Pista pentru biciclete și zona adiacentă va indeplini  simultan, următoarele condiții:

· În cazul pistelor pentru biciclete amenajate în mediul rural, inclusiv în extravilan, se admite o lățime de minimum 1,0 m pentru pistele cu un singur sens și minimum 2,0 m pentru pistele cu dublu sens.

· Asigurarea unei suprafețe a pistei pentru biciclete dintr-un material rigid, stabil, cu un finisaj antiderapant, pe toată lungimea traseului;

· Asigurarea unui sistem de scurgere și evacuare a apei pluviale astfel încât să nu existe pericol de băltire pe suprafața pistei;

· Pista pentru biciclete este proiectată pentru deplasarea cu o viteză de 30 km/h;

c) Trasarea lucrărilor
Trasarea pe teren a drumurilor se va face ținând cont de planurile de situație anexate la prezentul proiect. Se vor respecta de asemenea prescripțiile standardelor referitoare la trasarea drumurilor și lucrărilor geotehnice. Beneficiarul lucrării, împreună cu proiectantul vor preda către executant - pe baza unui proces verbal, amplasamentul lucrării ce urmează a fi executată și reperii topografici de trasare. Odată amplasamentele predate, executantul are obligația de a le materializa pe teren prin pichetare cu țăruși. În sarcina acestuia intră și responsabilitatea protejării picheților care materializează amplasamentele primite.
d) Protejarea lucrărilor executate și a materialelor din șantier
Pe tot timpul execuției lucrărilor până la recepția definitivă și predarea investiției către beneficiar, executantul are obligația de a proteja toate lucrările executate sau în curs de execuție precum și materialele din incinta șantierului, prin amenajarea de zone împrejmuite, eventual prevăzute cu încuietori și pază.

Șantierul și lucrările vor fi astfel realizate pentru a preveni producerea accidentelor. De asemenea executantul lucrării are obligația de a semnaliza prin panouri avertizoare fiecare obiect aflat în execuție funcție de caracteristicile constructive ale acestuia, cu obligativitatea semnalizării execuției lucrărilor de modernizare a drumurilor conform legislației in vigoare.

